Vita:Belső-Ausztria

message: Vigyázat: A szócikkben téves megjegyzés van, javítani kellene: Elő-Ausztria (Vorderösterreich) nem azonos Felső-Ausztriával Oberösterreich), és nem is Belső-Ausztriában van.
Elő-Ausztria sok kisebb birtok összessége, messze Nyugaton fekszenek, a Habsburg örökös tartományokon (Erbländer) KÍVÜL, a Német-Római Birodalomban, a mai Németország területén, a Bodeni-tó a Felső-Duna, a Rajna, a Lech és Neckar folyók mentén, Baden-Württembergben. Elő-Ausztria csak a napóleoni háborúkig (azaz a Német-Római Birodalmi időkben) volt Habsburg birtok, utána már nem kerültek vissza az Osztrák császársághoz. A régi Elő-Ausztriából csak a mai Vorarlberg maradt Ausztriában.
Azaz : Alsó- és Felső-Ausztria valóban Belső-Ausztria részei, de Elő-Ausztria nem Belső-Ausztriában van.
Lásd: :de:Vorderösterreich, :en:Further Austria. Akela 2007. október 5., 12:28 (CEST)
Egyrészt a felkiáltójeles címet és az utolsó megállapítást nem egészen értem, egy szóval nem állítja a cikk, hogy Elő-Ausztria Belső-Ausztriában lett volna, sőt, pontosan az általad belinkelt német Wikipédia vonatkozó cikke szolgált annak forrásául, hogy aszongya Belső-Ausztria tájnévként Elő-Ausztria mellett jelent meg a délkeleti tartományok megjelöléseként (és minden máshoz is). Máskülönben pedig sem a korabeli (14–16. század), sem a mai Alsó- és Felső-Ausztria nem voltak Belső-Ausztria részei, ahogy állítod, vagy ahogy forrásaid állítják, az más kérdés, hogy adott történeti pillanatokban Belső- és Alsó- és Felső-Ausztria birtoklása egy kézben összpontosult.
Elismerem, hogy kicsit konfúzus a kép az elnevezések terén, és ezért is volt félreérthető, szívesen teszem közérthetőbbé, de hogyan?
Az elnevezésekben egy kicsit rendet vágva:
*Alsó-Ausztria néven a korban (14–16. század) a mai Alsó- és Felső-Ausztria tartományokat, azaz az északkeleti részeket jelölték, de ez nem azonos a mai Alsó-Ausztriával.
*Felső-Ausztria illetve Elő-Ausztria néven a korban (14–16. század) az általad is említett nyugati részeket illették, ami ma valóban csak Vorarlberg, és a korabeli Felső-Ausztria messze nem azonos a mai Felső-Ausztriával.
*Belső-Ausztria néven a korban (14–16. század) a mai Karintia, Stájerország stb. délkeleti tartományokat jelölték. 
Ezen kívül nagy különbség, hogy míg Elő-Ausztriáról még a 18. században is vígan beszélhettek az emberek, sőt, ekkor volt igazán jelentősége, Belső-Ausztria mint akár tájnév, pláne mint közigazgatási fogalom, elveszítette jelentőségét.
--Pasztilla 2007. október 5., 13:04 (CEST)
A felkiáltójeleket visszavonom, ez rossz szokásom, amikor nem tudom az élőszó hangsúlyos részleteit másképpen jelezni. Igazából csupán az „Elő-Ausztria (más néven Felső-Ausztria)” részlet ellen berzenkedem, mert az sztem így nem helytálló. Azt hiszem (éppen mivel Felső-Ausztria egy ma is ismert, használt fogalom), feltétlenül kellene bizonyos magyarázat (jegyzet?), amely épülhetne pl. épp erre a kulcsmondatra, hogy a „korabeli Felső-Ausztria nem azonos a mai Felső-Ausztriával, hanem ... stb”. Akela 2007. október 5., 14:18 (CEST)
replies: text: Kedves Akela, mélyen egyetértek, és a jegyzet ott is van, a lap legalján, a Jegyzetek alatt, amely megmagyarázza, hogy amikor a 14-16. századi Felső-Ausztriáról beszélünk, az nem azonos a maival. Ha úgy érzed, nem világosan írja körbe, szerintem nyugodtan írd át. A felkiáltójelet egyébként nem szemrehányásképpen említettem, csak jelölésként :-)
replies: text: :Az agyamban és az emlékeimben úgy volt, hogy a jegyzetet épp a fenti okból fűztem a szöveghez, de megnéztem, és láttam, hogy valóban nem eléggé egyértelmű a megfogalmazásom, ezért javítottam. Pasztilla 2007. október 5., 14:41 (CEST)
Valami ilyesmit képzeltem én is, ezzel már jól megérthető. Boccs, hogy mingyár nagyágyúval lőttem Nagy Szent Felháborodásomban itten. Kösz. Üdv. Akela 2007. október 5., 20:07 (CEST)
thread_title:  Elő-Ausztria nem Belső-Ausztriában van